[{"text_idx": "#000006", "text": "Gwasanaeth Aelodau Artiffisial a Chyfarpar (ALAS)"}, {"text_idx": "#000009", "text": "Sut mae\u2019r ysgwydd yn gweithio?"}, {"text_idx": "#000010", "text": "Mae gan eich ysgwyddau ddau gymal, sy\u2019n golygu mai nhw yw\u2019r rhannau mwyaf hyblyg o\u2019ch corff."}, {"text_idx": "#000011", "text": "Mae prif gymal yr ysgwydd \u2013 y glenohumeral \u2013 yn gymal pelen a chrau. Fe\u2019i gelwir hyn oherwydd bod pen asgwrn uchaf y fraich \u2013 yr hwmerws \u2013 wedi\u2019i siapio fel pe\u0302l. Mae\u2019r belen hon yn ffitio i mewn i asgwrn llafn yr ysgwydd, sy\u2019n gweithredu fel y soced, gan roi ystod eang o symudiad i\u2019ch ysgwydd."}, {"text_idx": "#000012", "text": "Uwchben prif gymal yr ysgwydd, mae cymal llai lle mae pen y llafn ysgwydd \u2013 yr acromion \u2013 yn cysylltu a\u0302 phont yr ysgwydd."}, {"text_idx": "#000014", "text": "Gelwir hyn yn gymal acromioclaficwlaidd. Mae\u2019n helpu\u2019r cymal mwy oddi tanno i symud drwy ei ystod lawn, yn enwedig pan fyddwch yn codi eich braich, yn codi neu\u2019n taflu."}, {"text_idx": "#000015", "text": "Mae problemau ysgwydd yn gyffredin a gellir eu hachosi gan symudiadau megis: codi rhywbeth yn lletchwith, baglu dros rywbeth neu gwymp, neu wneud rhywbeth dro ar o\u0302l tro. Wrth i chi fynd yn hy\u0302n, gall poen ysgwydd ddigwydd bob hyn a hyn, yn aml heb reswm. Mae llawer yn ymateb i\u2019r boen hon drwy ddefnyddio triniaethau syml neu drwy ei hunanreoli."}, {"text_idx": "#000016", "text": "Gall problemau ysgwydd achosi amrywiaeth o symptomau o amgylch yr ysgwydd, i lawr y fraich cyn belled a\u0302\u2019r arddwrn, o amgylch llafn yr ysgwydd neu ben yr ysgwydd, gan gynnwys:"}, {"text_idx": "#000017", "text": "Yn aml, nid oes angen i chi weld Gweithiwr Gofal Iechyd Proffesiynol gan y dylai poen newydd neu broblem ysgwydd hirsefydlog sydd wedi gwaethygu setlo o fewn 6 wythnos."}, {"text_idx": "#000018", "text": "Os ydych wedi cwympo ar eich braich gan anafu eich ysgwydd"}, {"text_idx": "#000019", "text": "Os ydych wedi cwympo ac anafu eich braich neu\u2019ch ysgwydd ac nad ydych yn gallu symud yr ysgwydd yn awr, efallai y bydd angen i chi weld Meddyg."}, {"text_idx": "#000020", "text": "Dylech ffonio 111 ar frys i drefnu slot apwyntiad yn yr adran ddamweiniau ac achosion brys, gan fod posibilrwydd bach o anaf i asgwrn, tendon neu ewyn yn yr ysgwydd."}, {"text_idx": "#000021", "text": "Mae cadw\u2019n heini yn rhan hanfodol o\u2019ch triniaeth a\u2019ch adferiad a dyma\u2019r peth gorau y gallwch ei wneud ar gyfer eich iechyd."}, {"text_idx": "#000022", "text": "atal y broblem rhag digwydd etocynnal eich lefelau ffitrwydd presennol \u2013 hyd yn oed os oes rhaid i chi newid yr hyn rydych yn ei wneud fel arfer, mae unrhyw weithgaredd yn well na dimcadw eich cyhyrau a\u2019ch cymalau eraill yn gryf ac yn hyblygcynnal pwysau corff iach"}, {"text_idx": "#000023", "text": "Argymhellir eich bod yn aros yn y gwaith neu\u2019n dychwelyd i\u2019r gwaith cyn gynted a\u0302 phosibl yn ystod eich adferiad. Nid oes angen i chi fod yn rhydd o boen a symptomau i ddychwelyd i\u2019r gwaith."}, {"text_idx": "#000024", "text": "Gorffwys eich ysgwydd ond ceisiwch osgoi cyfnodau hir o beidio a\u0302 symud o gwblSymud eich ysgwydd yn araf bach am 10 i 20 eiliad bob awr pan fyddwch yn effroOs oes gennych anaf i\u2019r cyhyrau neu\u2019r ligament, mae\u2019r fideo hon \u201cThe Running Clinic\u201d yn gallu helpu cefnogi a rheoli eich adferiad."}, {"text_idx": "#000026", "text": "Os hoffech gael cyngor am feddyginiaeth neu ddulliau eraill o liniaru poen i\u2019ch helpu i reoli eich poen yn well siaradwch a\u0302\u2019ch Fferyllydd Cymunedol."}, {"text_idx": "#000027", "text": "Gall meddyginiaeth poen helpu i leihau poen a\u2019ch helpu i symud yn fwy cyfforddus, a all eich helpu i wella."}, {"text_idx": "#000028", "text": "Wrth gymryd meddyginiaeth poen mae\u2019n bwysig ei gymryd yn rheolaidd."}, {"text_idx": "#000030", "text": "Dyma rai fideos defnyddiol os ydych chi\u2019n cael problemau gyda\u2019ch ysgwydd:"}, {"text_idx": "#000031", "text": "Gwyliwch y fideo hwn ar sut i fynd ar gyflymder eich hun cyn dechrau\u2019r fideos ymarfer corff."}, {"text_idx": "#000032", "text": "Os ydych chi\u2019n teimlo poen sylweddol yn ystod y fideo, stopiwch y fideo a gofynnwch am gyngor gan eich meddyg teulu."}]